**Arbeidskontrakt** **(full tekstversjon)**

Medvirkende

Per Jynge (PL - programleder)

Cathrine Jørgensen (CJ)

*Du lytter til Spleiselaget Podcast: Et samarbeid mellom LO, NHO, Skatteetaten, YS, Unio, KS og Virke.*

PL: Hei og velkommen til Spleiselaget Voksenpoeng. Her kan du samle poeng og tikke av på voksenkortet. I dag skal vi snakke om arbeidskontrakt.

PL: Hva er det for noe?

CJ: En arbeidskontrakt er en avtale mellom deg og sjefen din. Det har du krav på når du jobber. Og i en arbeidskontrakt så kan det stå litt forskjellig. Hvem du er, hvem er sjefen din, hvor jobber du, hvilke arbeidsoppgaver skal du ha? Veldig mange forskjellige opplysninger skal stå i en arbeidskontrakt.

PL: Hva med lønna di?

CJ: Ja det skal i hvert fall stå.

PL: Er det andre ting som bør stå der?

CJ: Pauser, arbeidstid, prøvetid. Prøvetid er når du ikke er fast ansatt enda, og når du skal finne ut om du passer i den jobben, hvor både du og sjefen din skal finne ut om den jobben er egnet for deg.

PL: Men hvorfor skal man ha en arbeidskontrakt?

CJ: Det kan oppstå situasjoner som det kan være lurt å ha en skriftlig avtale om. La oss si at du ikke får den utbetalingen, at du ikke får den lønna du trudde du skulle ha. Og så får du mindre utbetalt. Da kan det være lurt å ha en kontrakt hvor du kan se akkurat hvor mye du skal tjene i timen.

PL: Men hvordan får jeg tak i en slik arbeidskontrakt?

CJ: En arbeidskontrakt skal du ha den dagen du begynner i jobb, og den får du av sjefen din. Og hvis du ikke får en arbeidskontrakt så bør du spørre om å få en.

PL: Fordi det er ikke noe særlig å ikke ha en kontrakt?

CJ: Det kan gå bra, men vi ser det at ungdom ofte er de som er mest sårbar på arbeidsmarkedet. Det kan oppstå situasjoner og med en arbeidskontrakt så unngår du kanskje noen av de konfliktsituasjonene.

PL: Da skal jeg prøve å oppsummere:

* Du har krav på en arbeidskontrakt, alltid.
* Arbeidskontrakten skal inneholde ganske mye fakta og de kan du finne på arbeidskontrakt.no
* Og får du ikke en arbeidskontrakt – krev en!

CJ: Du har krav på det.

PL: Da er fått enda et voksenpoeng. Gratulerer og lykke til.

*Du har hørt Spleiselaget Podcast: Et samarbeid mellom LO, NHO, Skatteetaten, YS, Unio, KS og Virke.*